Document ID: 31995R0786

ΚΑΝΟΝΙΣΜΟΣ (ΕΚ) αριθ. 786/95 ΤΗΣ ΕΠΙΤΡΟΠΗΣ της 6ης Απριλίου 1995 για τροποποίηση του κανονισμού (ΕΟΚ) αριθ. 1274/91 περί λεπτομερών κανόνων για την εφαρμογή του κανονισμού (ΕΟΚ) αριθ. 1907/90 του Συμβουλίου σχετικά με ορισμένες προδιαγραφές εμπορίας για τα αυγά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1907/90 του Συμβουλίου της 26ης Ιουνίου 1990, σχετικά με ορισμένες προδιαγραφές εμπορίας για τα αυγά (1), όπως τροποποιήθηκε τελευταία από τον κανονισμό (ΕΚ) αριθ. 3117/94 (2), και ιδίως το άρθρο 20,
Εκτιμώντας:
ότι ο κανονισμός (ΕΟΚ) αριθ. 1274/91 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3239/94 (4), καθορίζει τις διατάξεις που είναι απαραίτητες για την εφαρμογή των κανόνων εμπορίας 7 ότι οι διατάξεις που αφορούν τις ενδείξεις επί των συσκευασιών που φέρουν την ένδειξη «εξαιρετικά» ή «εξαιρετικά φρέσκα» πρέπει να τροποποιηθούν για να ληφθεί υπόψη η τελευταία τροποποίηση του κανονισμού (ΕΟΚ) αριθ. 1907/90 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος, Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1274/91 τροποποιείται ως εξής:
Το άρθρο 24 παράγραφοι 1 και 2 του κανονισμού (ΕΟΚ) αριθ. 1274/91 αντικαθίστανται από το ακόλουθο κείμενο:
«1. Η ταινία ή η ετικέτα που αναφέρεται στο άρθρο 12 του κανονισμού (ΕΟΚ) αριθ. 1907/90, πρέπει να τυπώνεται ή να επικολλάται με τρόπο ώστε να μην επικαλύπτουν καμία από τις ενδείξεις της συσκευασίας. Ο χαρακτηρισμός "εξαιρετικά......" τυπώνεται στην ταινία ή στην ετικέτα με κυρτά γράμματα ύψους τουλάχιστον ενός εκατοστού, ακολουθούμενος από τον όρο "έως" και τις δύο σειρές αριθμών που αναφέρονται στο άρθρο 14 παράγραφος 1 δεύτερο εδάφιο, οι οποίοι διεκνύουν την έβδομη ημέρα μετά τη συσκευασία ή την ένατη ημέρα μετά την ωοτοκία.
Εάν η ημερομηνία συσκευασίας αναγράφεται στη συσκευασία, η προαναφερθείσα ένδειξη μπορεί να αντικατασταθεί από την ακόλουθη:
"εξαιρετικά έως την έβδομη ημέρα μετά τη συσκευασία".
Εάν η ημερομηνία ωοτοκίας αναγράφεται επί της συσκευασίας, η προαναφερθείσα ένδειξη μπορεί να αντικατασταθεί από την ακόλουθη:
"εξαιρετικά έως την ένατη ημέρα μετά την ωοτοκία".
Μετά το χαρακτηρισμό "εξαιρετικά" μπορεί να ακολουθεί ο όρος "φρέσκα".
2. Εάν η ταινία ή η ετικέτα που αναφέρονται στην παράγραφο 1 δεν μπορούν να αφαιρεθούν από τη συσκευασία, θα πρέπει αυτή να απομακρυνθεί από το χώρο πωλήσεως το αργότερο την έβδομη ημέρα μετά από εκείνη της συσκευασίας ή την ένατη ημέρα μετά από εκείνη της ωοτοκίας και τα αυγά πρέπει να ανασυσκευασθούν.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Απριλίου 1995.

Labels: 3
17